סתיו למקין

סתיו למקין (נולד ב-2 באפריל 2003) הוא כדורגלן ישראלי המשחק בעמדת הבלם במכבי תל אביב מליגת העל ובנבחרת ישראל. החל לשחק כדורגל במחלקת הנוער של מכבי תל אביב. בשנת 2018 עבר למחלקת הנוער של הפועל תל אביב. ב-2 באפריל 2022 ערך את הופעת הבכורה שלו בקבוצה הבוגרת של הפועל תל אביב, בניצחון 1–0 על בני סכנין במסגרת ליגת העל לעונת 2021/2022. ב-31 ביולי 2023 חתם למקין ל-5 שנים בשחטאר דונצק המשחקת בליגת העל האוקראינית. במהלך העונה שותף רק בארבעה משחקים ובמרבית העונה לא נכלל בסגל הקבוצה. בספטמבר 2024 הושאל לעונה אחת במכבי תל אביב המשחקת בליגת העל. למקין רשם דקות משחק כמעט בכל נבחרות הנערים והנוער של ישראל (למעט בנבחרת נוער ב' עד גיל 18 בה לא שיחק). בשנים 2021–2022 נכלל למקין בסגל נבחרת ישראל עד גיל 19, והיה שותף להעפלתה של נבחרת הנוער לטורניר הסופי של אליפות אירופה בשנת 2022 בפעם השנייה בתולדותיה. הוא נכלל בסגל הנבחרת לטורניר הסופי, בו שיחק בכל משחקי הנבחרת, כולל בהפסד 1–3 לאנגליה בגמר יורו הנוער. הוא נבחר על ידי אופ"א ל-11 המצטיינים של האליפות (ביחד עם עמיתיו לנבחרת הישראלית, אוסקר גלוך ואיליי מדמון). למקין לקח חלק משמעותי גם בנבחרת ישראל עד גיל 20 למונדיאליטו שנערך לבסוף בארגנטינה ב-2023, ועמה זכה במקום השלישי, כשבמשחקה על מדליית הארד, הנבחרת הישראלית גברה 1–3 על דרום קוריאה. למקין כיום הוא חלק מסגל הנבחרת הצעירה עד גיל 21, כשאת משחק הבכורה שלו עמה עשה ב-2 ביוני 2022. הוא אף סייע לה בהעפלתה ההיסטורית לחצי גמר יורו הצעירות ב-2023, בו הנבחרת אמנם נחלה הפסד 0–3 לאנגליה, אך מצד שני הרוויחה לישראל בזכות הישגיה בטורניר זה גם בכרטיס השתתפות (כנבחרת האולימפית עד גיל 23) באולימפיאדת פריז 2024. ב-9 בספטמבר 2023 ערך את הופעת הבכורה שלו בנבחרת ישראל הבוגרת, כששולב כמחליף במחצית השנייה במשחק החוץ שהסתיים בתיקו 1–1 מול רומניה, במסגרת מוקדמות יורו 2024. ב-12 בספטמבר פתח לראשונה בהרכב במשחק מול בלארוס, שהסתיים בניצחון 0–1. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). למקין גדל בתל אביב-יפו, לאביו שחר למקין, עורך דין במקצועו המסייע ללמקין בניהול הקריירה, ולאמו יאנה למקין, מעצבת ומתנדבת-חברתית ממוצא אוקראיני-סובייטי, שמאז הפלישה הרוסית לאוקראינה השתתפה במשלחת שסיפקה מוצרי יסוד לתושבי המדינה המותקפת, כשבנוסף היא גם עוזרת במד"א ובעמותה לילדים חולי סרטן. סבתא רבתא שלו עדיין מתגוררת באוקראינה, וכך גם דודיה של אמו ובת דודתה וילדיה. למקין הוא גם בעל דרכון ספרדי. סתיו למקין, ברשת החברתית אקס (טוויטר) סתיו למקין, ברשת החברתית אינסטגרם סתיו למקין, באתר ההתאחדות לכדורגל בישראל סתיו למקין, באתר Transfermarkt סתיו למקין, באתר Soccerway סתיו למקין, באתר WorldFootball.net סתיו למקין, באתר National Football Teams סתיו למקין, באתר FootballDatabase.eu סתיו למקין, באתר ESPN ההתאחדות לכדורגל בישראל - שחקן נבחרת, באתר www.football.org.il 2022 Under-19 EURO Team of the Tournament, אתר UEFA, ‏5 ביולי 2022 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024 שי ארצי, אחרי ההצלחה במונדיאליטו: אלו השחקנים שעשויים לעזוב לאירופה - ישראל היום, באתר www.israelhayom.co.il, ‏2023-06-12 איתי גודר, "אם הוא ימשיך כך, הכדורגל הישראלי ירוויח בלם שלא היה פה מאז בן חיים", באתר הארץ, 5 ביולי 2023 Лемкін: Мені дуже сподобалося, що Шахтар радий мені. Війна в Україні не така, як показують на ТБ (באוקראינית). ua-football.com. 2 באוגוסט 2023. {{cite web}}: (עזרה) Stav Lemkin, worldfootball.net (באנגלית) Stav Lemkin :: Stav Lemkin :: Hapoel Tel Aviv :: Statistics :: Titles :: History (Timeline) :: Goals Scored :: Fixtures :: Results :: News & Features :: Videos :: Photos :: playmakerstats.com, www.playmakerstats.com (באנגלית בריטית) אורי בבליקי, ‏היום שאחרי: איפה ישחקו שחקני נבחרת הנוער בעונה הבאה?, באתר ערוץ הספורט, 12 ביוני 2023